text: Robotter giver tid til mere kærlighed til patienterne
  15 marts 2017 kl. 17.21
  Lige nu er der tolv aktive robotter på Sygehus Sønderjylland i Aabenraa, og flere er på vej. De sørger blandt andet for at hente blodprøver og brugt service.
  De sidste fire år har tolv aktive robotter kørt rundt på Sygehus Sønderjylland i Aabenraa. De sørger blandt andet for at hente snavsede tallerkner og bestik ude på afdelingerne, og så henter de blodprøver og kører dem i ambulatoriet.
  De mange selvkørende robotter skal nu køre endnu mere effektivt.
  Poul Martin Møller, robot-projektkoordinator, Sygehus Sønderjylland, Aabenraa: "Jo mere teknik i kælderen, jo mere kærlighed i stuerne."
  Derfor skal der nu udvikles et nyt styresystem i et samarbejde mellem sygehuset og robotfirmaerne. Syddansk Vækstforum har bevilget 1,3 millioner kroner til projektet.
  Lora Johannsen er social- og sundhedsassistent og er glad for robotterne - også kaldet tug'erne. Hun ser frem til, at de kan endnu mere.
  - Det kunne for eksempel være rart at vide, hvor den er henne, siger Lora Johannsen.
  I dag kan tug'erne selv køre til 21 stationer på sygehuset. Poul Martin Møller, der er koordinator på projektet, som skal udvikle robotterne, forventer, der kan blive op mod 200 stationer i nærmeste fremtid.
  Formålet er ikke at spare, men at forbedre arbejdsmiljøet og give personalet mere tid hos patienterne.
  Som Poul Martin Møller siger:
  - Jo mere teknik i kælderen, jo mere kærlighed i stuerne.
  